Alaquàs formarà i contractarà 24 persones per a neteja i jardineria en parcs i edificis públics
12/12/2017

# Alaquàs formarà i contractarà 24 persones per a neteja i jardineria en parcs i edificis públics

*   12/12/2017
*   [Formació](/categoria/26/0/formacio)
*   [Imprimir](#)
*   Compartir
*    https://www.alaquas.org/documento.asp?id\_do=16556

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16556%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20formar%C3%A0%20i%20contractar%C3%A0%2024%20persones%20per%20a%20neteja%20i%20jardineria%20en%20parcs%20i%20edificis%20p%C3%BAblics)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16556/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16556/29122017foto_inici_tallers_Form_4.jpg)](https://www.alaquas.org/ficheros/documentos/2017/2/16556/29122017foto_inici_tallers_Form_10.jpg "<a href='https://www.alaquas.org/ficheros/documentos/2017/2/16556/29122017foto_inici_tallers_Form_10.jpg' target=_blank><i class='fa fa-external-link' aria-hidden='true'></i>.Alaquàs formarà i contractarà 24 persones per a neteja i jardineria en parcs i edificis públics</a>")

L'Ajuntament d'Alaquàs ha rebut una subvenció de 129.686 euros pel projecte ''Alaquàs més verd'' per a la posada en marxa del programa Et Formem destinat a millorar la qualificació i facilitar la inserció laboral. El divendres 29 de desembre s'han signat els contractes amb l'Alcaldessa d'Alaquàs

L’Ajuntament d’Alaquàs formarà i contractarà 24 veïns i veïnes d’Alaquàs a través del programa **Et Formem** promogut pel Servei Valencià de Formació i Ocupació (SERVEF). A través d’aquest taller, l’alumnat tindrà l’oportunitat de millorar la seua qualificació així com la seua inserció laboral participant en la realització d’obres i serveis d’utilitat pública a Alaquàs. El divendres 29 de desembre s'han signat els contractes amb l'Alcaldessa d'Alaquàs, Elvira García Campos.

El programa, que es posarà en marxa a Alaquàs aquest mes de desembre, tindrà dues línies de formació. Les persones que participen en “Activitats auxiliars en vivers, jardins i centre de jardineria” aconseguiran un certificat de professionalitat nivell 1 i treballaran en el manteniment i la reparació d’elements vegetals i no vegetals en els diferents jardins d’Alaquàs. Les persones interessades en el grup “Neteja de superfícies i mobiliari en edificis i locals públics” aprendran i treballaran en el manteniment i la neteja dels edificis d’Alaquàs i se’ls mostrarà les tècniques i tractaments de neteja més actuals i eficients.

El programa té una durada en una primera fase de 4 mesos i combina formació i ocupació, de manera que les persones participants es formen de la millor manera posant en pràctica tots els conceptes apresos. Hi ha cabuda per a un total de 20 alumnes i 4 professors.

**Alaquàs més verd**

Per a poder acollir-se a aquest programa, l’Ajuntament d’Alaquàs ha rebut una subvenció pel seu projecte “Alaquàs més verd”. Es tracta d’un projecte presentat per tal de fomentar la ocupació i treball dels veïns i veïnes d’Alaquàs i millorar aspectes tan importants per a Alaquàs com el medi ambient i el respecte als parcs públics.

El programa mixt d'Ocupació-Formació Escoles d'Ocupació Et Formem del SERVEF està destinat a persones amb dificultats d'inserció laboral o pertanyents a col·lectius vulnerables i té com a objectiu millorar la qualificació i facilitar la inserció laboral dels seus participants per mitjà de la realització d'obres o serveis d'utilitat pública o interès social.